BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON 
OPĆINSKI SUD U LUKAVCU 
Broj : 126 0 Mal 198991 18 I 
Lukavac, 05.10.2022. godine 

 Općinski sud u Lukavcu, sudija Miroslav  Đulabić, u pravnoj stvari tražioca izvršenja JP Hrvatske telekomunikacije d.d. Mostar, ul. Kneza Branimira bb, Mostar  protiv izvršenika  V.S iz …….. bb, općina  Lukavac, radi duga, vrijednost spora  723,23 KM, dana 05.10.2022 . godine donio je sljedeće

  Z A K LJ U Č A K   O   P R O D A J I

1. Određuje se prvo ročište za prodaju popisanih pokretnih stvari izvršenika za dan 02.11.2022  godine u 14,30 sati u prostorijama Općinskog suda u Lukavcu u sobi broj 10, a prodaja će se izvršiti putem usmenog javnog nadmetanja.

2.   Predmet javne prodaje je popisana pokretna stvar izvršenika popisana od službenog  lica ovog suda i to:

· TV plazma  crne boje marke Tesla 42 inča  - procjenjena vrijednost 400,00 KM, 

· mašina za veš bijele boje marke Beko – procijenja  vrijednost 350,00 KM, 

· frižider  sa  komorom  bijeli marke  Beko – procijenja  vrijednost 250,00 KM, 

· mašina  za  suđe  bijele boje  marke  Bauknecht – procijenja  vrijednost 200,00 KM

3.   Kako se radi o prvom ročištu za javno nadmetanje, pokretna stvar koja je predmet prodaje, ne može se prodati ispod polovine utvrđene vrijednosti u pogledu iznosa  njene cijene.  (član 131. stav 1. a u vezi sa članom 89. stav 2. Zakona o izvršnom postupku FBiH, Službene novine FBiH broj 32/03, 52/03, 33/06, 39/06, 39/09, 35/12,46/16).

4. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

5. U slučaju da ni jedan ponuđač ne plati cijenu, sud će na zahtjev jedne od stranaka, oglasiti da ročište za prodaju nije uspjelo, a stranka može tražiti u roku od 8 dana zakazivanje novog ročišta. 

6. Sud će postupak obustaviti ako stranka ne predloži održavanje novog ročišta za prodaju u roku iz tačke 5. ovog zaključka, ili ako se stvari ne uspiju prodati na drugom ročištu 
7.
Ovaj zaključak o prodaji objaviće se na oglasnoj tabli suda, a tražilac izvršenja ga  može objaviti i u javnim glasilima, o svome trošku.









                     S U D I J A









   Miroslav Đulabić

Pouka o pravnom lijeku:

Protiv ovog zaključka nije dopušten pravni lijek.

